
	Parhau i ddatblygu'r sgil o ddadansoddi'n feirniadol gan ystyried cryfderau a gwendidau dadleuon a dod i ganlyniad ar sail tystiolaeth o'r lenyddiaeth. 
	Credaf fy mod wedi datblygu fy sgil o ddadansoddi’n feirniadol gan edrych ar fwy o lenyddiaeth ond credaf fod dal angen parhau i weithio tuag at darged yma.
	‘Cefnoga Llywodraeth Cymru (2009) gydag ymchwil Liz o’Brien uchod (Forest Research, 2024) gan nodi...’

	Parhau i weithio tag at Targed 2 - Ymgysylltu mwy ag astudiaethau achos i deall cymhlethdod senarios y byd go iawn. 
	Edrychaf ar wahanol astudiaethau achos gan Estyn I ddeall senarios y byd go iawn ond eto credaf fod angen parhau i weithio tuag at darged yma.
	‘Defnyddia staff o Ysgol Gynradd Maendy, graddfa leuven er mwyn lunio barn ar gyfraniad dysgwr at weithgarwch’.



Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol. 
Nod, ffocws a phwrpas yr ymchwil / Cyd-destun Ymchwil 
Pwrpas yr aseiniad hwn yw trafod fy nghanfyddiadau o astudiaeth achos archwiliadol trwy amlinellu'r dulliau ymchwil a ddefnyddiwyd. Ffocws yr astudiaeth ymchwil oedd effaith yr awyr agored ar les dysgwyr yn Ysgol Gynradd Gymraeg Santes Tudful (Ysgol Gynradd Gymraeg Santes Tudful, d.d) gan ddefnyddio’r cwestiwn ymchwil ‘I archwilio sut mae’r awyr agored yn cael effaith ar les y disgyblion i ganfod data. Mae Ysgolion Goedwig yn broses ysbrydoledig sy'n cynnig plant, pobl ifanc ac oedolion, cyfleoedd i gyflawni, a datblygu hunanhyder trwy ddwylo profiadau dysgu mewn coetir lleol amgylcheddol (Cyfoeth Naturiol Cymru, 2015). Dewisais ysgolion coedwig a’r awyr agored fel ffocws yr ymchwil oherwydd mae gen i ddiddordeb gwirioneddol yn y maes ac yn credu ei fod yn magu hunanhyder, magu annibyniaeth ac yn hybu dealltwriaeth y disgyblion o’r byd naturiol a’r awyr agored  (Canolfan Peniarth, 2013, t.14). O edrych yn ôl ar brofiadau blaenorol plant yn dysgu drwy’r awyr agored, gallwn weld gwir wahaniaeth yn lles plant o fod gyda ffrindiau, cydweithio a chael rhyddid i gwblhau’r dasg heb arweiniad yr athrawon. Credaf y gellir rhoi’r 6 maes dysgu ar waith i ddysgu yn yr awyr agored drwy wneud gweithgareddau amrywiol er enghraifft y celfyddydau mynegiannol (Llywodraeth Cymru, 2020) a defnyddio gwrthrychau naturiol o’r tu allan megis dail a brigau i greu darlun penodol yn dibynnu ar thema y dosbarth. Dywed Estyn (2023) fod yr ysgol ymchwil wedi’i leoli yn gyngor bwrdeistref sirol Merthyr Tudful gyda 433 o ddisgyblion ar y gofrestr a 3.4% o’r plant hynny ag anghenion dysgu ychwanegol (ADY). I ychwanegu, mae Estyn (2023) yn datgan bod staff yn darparu cymorth a phrofiadau gwerthfawr i hyrwyddo lles disgyblion megis gweithgareddau awyr agored cyffrous a phwrpasol gan egluro bod y cyfleoedd yn cael effaith gadarnhaol ar agweddau a gallu disgyblion i gymhwyso eu hunain yn llawn i'w dysg. 
Trosolwg o lenyddiaeth berthnasol 
Bwriedir trafod llenyddiaeth berthnasol sy’n ymwneud a’r cwestiwn ymchwil yn yr adran yma. Diffinnir Ysgol Goedwig gan 6 egwyddor graidd, sef yr egwyddor hirdymor, yr egwyddor natur, yr egwyddor risg, yr egwyddor dysgu gyfannol, yr egwyddor arwain a'r egwyddor gymunedol. Mae'r egwyddorion hyn yn gweithio'n gytûn, gan gyd-gloi i greu amgylchedd unigryw ar gyfer dysgu a thwf (Forest School Association, d.d). Yn ychwanegol, canfu ymchwil gan Liz o'Brien (Forest Research, 2024) fod ysgolion coedwig yn gwneud gwahaniaeth i fywydau plant trwy hybu hyder, gwella sgiliau cymdeithasol, gwella cyfathrebu a chymhelliant, gwella sgiliau corfforol a datblygu eu gwybodaeth a'u dealltwriaeth o'r amgylchedd naturiol a sut i barchu'r amgylchedd. Fodd bynnag, mae'n rhaid i ni gwestiynu a yw'r ymchwil hwn yn ddibynadwy ac yn berthnasol ar gyfer bob plentyn ar draws gwahanol grwpiau oedran neu a yw'n addas ar gyfer grŵp penodol yn unig. Cefnoga Llywodraeth Cymru (2009) gydag ymchwil Liz o’Brien uchod (Forest Research, 2024) gan nodi yn y Fframwaith ar gyfer Dysgu Plant 3 i 7 oed yng Nghymru, bod dylai amgylchedd y Cyfnod Sylfaen hybu darganfyddiad ac annibyniaeth gyda mwy pwyslais ar ddefnyddio’r amgylchedd awyr agored fel adnodd ar gyfer dysgu plant. Yn wahanol, rhwystr posibl o fewn yr amgylchedd dysgu awyr agored yw gorlwytho synhwyraidd (Learning through Landscapes, 2023). Noda’r wefan fod gan athrawon ofnau am reoli ymddygiad yn yr awyr agored fel y plant hynny sydd â gorlwyth synhwyraidd ond creda mai'r ffordd orau o oresgyn y rhwystr hwn yw cyfathrebu â rhieni am anghenion y plant a sut y gallwn ddarparu ar eu cyfer a'u hangen yn y wers awyr agored. I gefnogi hyn, dywed Llywodraeth Cymru (2009) bod y profiad awyr agored o blant ifanc yn fwyaf effeithiol fel partneriaeth rhwng ymarferwyr, rhieni/gofalwyr a’r gymuned gyfan, felly mae’n holl bwysig fod yr ysgolion yn gweithio gyda’r gymuned ehangach a rhieni. Gwelais enghraifft o hyn yn ystod y cyfnod ymchwil yn Ysgol Santes Tudful, wrth gyfweld a’r arweinydd awyr agored/entrepreneuriaeth, peth cadarnhaol oedd yn codi oedd bod rhieni rhai o’r disgyblion yn gweithio yn yr awyr agored ac yn cael mynediad i offer ac adnoddau (gweler atodiad 5) felly yn darparu'r ysgol gyda phren ac adnoddau eraill. I gloi pwynt hyn, dengys yr ymchwil gan Bentagon Play (2024) bod disgyblion sydd o gwmpas byd natur yn gysylltiedig â lleihau pryder, iselder, ac anhwylder diffyg canolbwyntio a gorfywiogrwydd. Felly, darparir ysgolion coedwig amgylchedd naturiol lle gall plant archwilio'n rhydd a mynegi eu hemosiynau mewn amgylchedd tawelu sy'n annog gwydnwch emosiynol ac yn rhoi cyswllt rhwng natur a lles, lles cymdeithasol a chymdeithas mewn ardal agored.
O ymchwilio i'r llenyddiaeth i addysg awyr agored, rwyf wedi sylwi bod athrawon yn teimlo nad ydynt yn ddigon parod i addysgu yn yr awyr agored (Davies and Hamilton, 2018, dyfynnwyd yn Llywodraeth Cymru, 2023) gan fod astudiaethau o'r ddogfen yn adrodd am ddiffyg hyder, cyfyngiadau cwricwlaidd a risgiau sy'n gysylltiedig â'r awyr agored fel rhwystrau canfyddedig. Dywed Estyn (2019) mai cyfyngedig oedd arferion a phrofiadau dysgu yn yr awyr agored mewn ysgol yng Nghymru i ddechrau. Fodd bynnag, mae datblygiad proffesiynol parhaus perthnasol wedi arwain at hyder cynyddol athrawon. O fy mhrofiadau yn PAP, fy mhrofiad yn ystod yr wythnos ymchwil ac o siarad ag aelodau staff roedd yn amlwg bod athrawon yn arbenigo mwy mewn un maes dysgu o’r cwricwlwm i Gymru (Llywodraeth Cymru, d.d) o gymharu ag un arall a byddaf yn trafod hyn ymhellach yn yr adran canlyniadau. Yn dilyn y pwynt hwn ar y meysydd dysgu, un fantais i ddysgu yn yr awyr agored yw'r manteision iechyd corfforol i blant megis rhedeg, neidio a sgipio tu allan a defnyddio teganau ac offer na allant gael ei ddefnyddio y tu mewn (Llywodraeth Cymru, 2009). Cefnoga Estyn (2023) gyda’i astudiaeth gan nodi mai nod yr ysgol astudiaeth achos yw darparu dysgu awyr agored o ansawdd uchel a phrofiadau sy’n cynnwys gweithgaredd corfforol er mwyn gwella iechyd corfforol a meddyliol disgyblion. Er enghraifft, mae'n datgan bod y rhan fwyaf o ddisgyblion yn datblygu cydbwysedd, cydsymud a chryfder yn dda iawn wrth ddefnyddio'r wal ddringo a'r strwythur dringo. I gloi, mae rhwystrau a phethau cadarnhaol i’r ffocws dysgu yn yr awyr agored. Wrth ymchwilio, gwelir perthnasoedd a thebygrwydd rhwng y llenyddiaeth a’r ffocws ymchwil.
Trafodaeth y dyluniad ymchwil: Astudiaeth Achos 
Amlinellir diffiniad y dyluniad ymchwil sef astudiaeth achos (AA) yn yr adran hon gan drafod yr heriau a’r wybodaeth gadarnhaol. Diffinnir AA fel ‘the study of the particularity and complexity of a single case, coming to understand its activity within important circumstances’ (Stake 1995, p.xi). Fodd bynnag, noda Yazan (2015) bod gan yr AA llawer o ddiffiniadau ac wedi bod a elwir yn 'contested terrain’, gallai hyn fod oherwydd ei ddulliau gwrthgyferbyniol a arddelir gan lawer o fethodolegwyr ymchwil. Mae’n bwysig nodi fod yna dwy ran i AA, y pwnc sef y person neu’r grŵp ac yna’r gwrthrych sef testun yr ymchwil (Thomas, 2021), heb bwnc a gwrthrych ni allai astudiaeth achos weithio. Yn yr achos o fy AA, roedd rhaid bod yn ymwybodol o’r gwrthrych a phwnc yn fy nghwestiwn ymchwil. Y gwrthrych yn fy nghwestiwn ymchwil ydy archwilio sut mae’r awyr agored yn cael effaith ar les a’r pwnc yw’r disgyblion gydag oedran cymysg. Y rheswm pam yr wyf wedi defnyddio'r pwnc hwn yw oherwydd fy mod yn ei ddefnyddio fel lens i weld fy mhwnc o ddiddordeb, sef dysgu yn yr awyr agored ac y mae’n goleuo’r gwrthrych, a dyma'r hyn a elwir yn gyfatebiaeth lens gan Gary Thomas (Sage, 2023). Mae llawer o fathau o astudiaethau achos megis arfarnol ac eglurhaol ond defnyddir astudiaeth achos archwiliadol ar gyfer fy ymchwil. Diffinnir astudiaeth achos archwiliadol fel astudiaeth sydd yn cael ei ddefnyddio i ddatblygu dealltwriaeth gychwynnol o'r rhaglen neu ffenomen o ddiddordeb (JRSA, 2021). Mantais i astudiaethau achos archwiliadol yw ei fod yn ddefnyddiol ar gyfer datblygu damcaniaethau i'w profi, ymchwil cwestiynau i'w hateb, neu opsiynau dylunio ar eu cyfer cael ei ddefnyddio mewn dilyniant mwy manwl a manwl astudio (JRSA, 2021). Yn wahanol, gall astudiaethau achos archwiliadol cymryd llawer o amser i’w gyflawni gan fod yr ymchwil yn aml yn benagored (Anpar Research Ltd, 2022). Cytunir gyda phwynt yma oherwydd yn ystod yr wythnos ymchwil yn yr ysgol, roedd angen yr amser i arsylwi, cyfweld a chasglu data a byddaf yn trafod y dulliau ymchwil yn y rhannau nesaf.
Dulliau ymchwil 
Bwriedir trafod y dulliau ymchwil y defnyddiais i gasglu data yn ystod yr wythnos cynnal astudiaeth achos. Y dulliau ymchwil a ddefnyddiwyd oedd holiadur, arsylwad a chyfweliad a byddaf yn trafod yn ddyfnach nesaf. Byddaf yn dechrau trwy drafod y cryfderau a chyfyngiadau holiadur gan gefnogi gyda llenyddiaeth berthnasol. Mae holiadur yn rhestr o gwestiynau a ofynnir i sawl person fel y gellir casglu gwybodaeth am rywbeth (Cambridge University, 2025). Fel y gweler yn atodiad 2, gofynnir nifer o gwestiynau i staff yr ysgol ymchwil gan ddefnyddio cymysg o gwestiynau agored, caeedig a bylchau tic. Dengys ymchwil (Rouder et al., 2021) bod cwestiynau agored yn ffordd lwyddiannus o geisio adborth dilys ac annisgwyl, a chasglu’r “pam” sy’n ategu data arolygon meintiol. Yn ystod yr AA defnyddiais ystod o gwestiynau ansoddol a meintiol. Noda NFER (2013) bod data ansoddol yn gymhleth, yn argraffiadol, personol, cyfoethog, mae'n archwilio agweddau, credoau, teimladau a chanfyddiadau ac yn ystyried profiadau fel eu bod yn cael eu byw, eu teimlo neu wedi mynd trwyddynt, ac nid yw'r data a gasglwyd ar ffurf rhifau ac mae'n archwilio'r pwnc yn fanwl. Yn wahanol, noda NFER (2013) bod ymchwil meintiol yn aml yn archwilio pwnc yn fras, mae'r data yn galed, yn amhersonol ac yn ffeithiol. Mae'n lleihau unrhyw ragfarnau y gallai'r ymchwilydd wedi ac mae'r data a gasglwyd ar ffurf rhifau. Gellir gweld enghraifft o gwestiwn ansoddol yn atodiad 2 wedi nodi’n cwestiwn 1 a gweler atodiad 2 ac edrycha ar gwestiwn 4 er mwyn weld enghraifft o gwestiwn meintiol. Noda Hochschild (2009, dyfynnwyd yn Cohen et al., 2018, t. 597) y gall cyfweliad wneud yr hyn na all arolygon ei wneud, sef archwilio materion yn fanwl, gweld sut a pham y mae pobl yn fframio eu syniadau yn y ffyrdd y maent yn ei wneud, sut a pham y maent yn gwneud cysylltiadau rhwng syniadau, gwerthoedd, digwyddiadau, barn, ac ymddygiadau.
Bwriedir trafod dull ymchwil arall y defnyddiwyd yn yr adran yma sef cyfweliadau. Mae 3 math o gyfweliadau megis rhai strwythuredig, anstrwythuredig a lled-strwythuredig. Yn ystod yr AA hwn, defnyddiais gyfweliad lled-strwythuredig gan ei fod yn golygu gweithio o ‘amserlen cyfweliadau’, sef dogfen sy’n amlinellu'r prif gwestiynau i'w gofyn, mae'n cynnig mwy o hyblygrwydd na chyfweliadau strwythuredig, fel trefn y cwestiynau gellir ei symud i gyd-fynd orau â'r sgwrs neu'r unigolyn cyfranogwyr ac mae hefyd yn cynnig cyfleoedd i ofyn cwestiynau dilynol ychwanegol (NFER, 2013). Fodd bynnag, mae cyfweliadau anstrwythuredig fel arfer yn anffurfiol iawn ac yn hyblyg a gellid eu gweld fel dewis gwell o gyfweliad gan nad ydynt yn defnyddio canllaw pwnc, ac ni phenderfynir ar gwestiynau ymlaen llaw ac mae'r hyblygrwydd yn galluogi ymchwilwyr a chyfranogwyr i ymchwilio'n ddyfnach i wahanol feysydd pwnc a materion yn ymwneud â'r astudiaeth (UK Statistics Authority, 2022). Yn yr achos hwn, gellid bod wedi ystyried defnyddio cyfweliadau anstrwythuredig fel yr opsiwn gorau wrth siarad â’r plant gan ei fod yn caniatáu i mi fel yr ymchwilydd ymchwilio’n ddyfnach a bod yn hyblyg gyda’r math o gwestiynau yr wyf yn eu gofyn yn lle defnyddio a dewis set o gwestiynau allweddol i ofyn ymlaen llaw. Fel y gweler yn atodiad 1, mae yna restr o gwestiynau ansoddol oherwydd credir mai cwestiynau ansoddol oedd y fwyaf dibynadwy i ofyn gan ei bod yn rhoi mewnwelediad dyfnach i broblemau'r byd go iawn (Tenny et al., 2022). Fodd bynnag, awgryma Danby et al. (2011, t. 5)  bod ansawdd data’r cyfweliad yn dibynnu ar farn rheolaeth y cyfwelwyr yn rhyngweithio rhyngddynt hwy a'r plant sy'n cymryd rhan. Er, nid oeddwn yn gallu cynnal cyfweliad gyda'r plant oherwydd digwyddiadau y tu hwnt i fy rheolaeth fel dramâu Nadolig, dywed Ponizovsky-Bergelson et al. (2019) fod ymchwilwyr wedi canfod nad yw plant ifanc iawn (3-6 oed) yn dal eu barn a'u safbwyntiau eu hunain ond hefyd yn gallu gwneud hynny mynegi safbwyntiau gwerthfawr.
Amlinellir cryfderau a chyfyngiadau'r dull ymchwil olaf defnyddiwyd sef arsylwad. Darparir arsylwadau mewnwelediad i ymddygiadau unigolyn neu grŵp (NFER, 2013). Hefyd, noda NFER (2013) bod dau fath o arsylwadau megis arsylwadau amlwg, lle mae'r cyfranogwyr yn ymwybodol eu bod yn bod arsylwi, neu arsylwadau cudd, lle mae’r cyfranogwyr yn anymwybodol. Yn achos yr AA, defnyddiwyd arsylwad amlwg gan fod angen archwilio i effaith yr awyr agored ar les y disgyblion yn yr ysgol felly yn ystod yr wythnos ymchwil, roedd rhaid i mi gyfathrebu yn ystod yr arsylwad yn enwedig gyda’r disgyblion bach. Cefnoga Kawulich, B. (2012) gan nodi bod arsylwadau yn helpu i arwain perthnasoedd â hysbyswyr, i ddysgu sut mae pobl yn y lleoliad yn rhyngweithio a sut mae pethau'n cael eu trefnu a'u blaenoriaethu yn y lleoliad hwnnw, i ddysgu'r hyn sy'n bwysig i'r bobl yn y lleoliad cymdeithasol dan sylw. Er mwyn casglu data o’r arsylwad, roedd rhaid defnyddio taflen arsylwi, felly penderfynwyd ar ddefnyddio taflen arsylwi yn seiliedig ar y raddfa Leuven (gweler atodiad 3). Defnyddia Llywodraeth Cymru (2021) graddfa Leuven mewn arsylwadau nhw nodi fod defnyddio graddfa Leuven yn gallu nodi ymgysylltiad pob dysgwr, gan ganolbwyntio'n benodol ar faes rhifedd. I gloi'r pwynt hwn ar ddulliau ymchwil, mae'n amlwg bod manteision ac anfanteision i lawer o ddulliau ymchwil a bod yn rhaid i ni ddewis y dull sy'n cyd-fynd y gorau â'r cwestiwn ymchwil.
Dull(iau) Cyflwyno a Dadansoddi Data 
Amlinellir y dulliau cyflwyno defnyddiwyd i ddadansoddi data yn yr adran hon. Yn ôl Braun a Clarke (2006, t. 79) dadansoddiad thematig yw’r broses o adnabod patrymau neu themâu o fewn data ansoddol a'i fod yn ddull hyblyg oherwydd nid yw’n gysylltiedig i bersbectif damcaniaethol penodol. Cefnoga (Maguire a Delahunt, 2017, t. 3353) gan nodi bod nod dadansoddiad thematig yw nodi themâu, er enghraifft patrymau yn y data sy’n bwysig neu ddiddorol, a defnyddio'r themâu hyn i fynd i'r afael â'r ymchwil neu ddweud rhywbeth am y mater. Yn ôl at Braun a Clarke (2006, t. 82) mae thema yn cyfleu rhywbeth pwysig am y data mewn perthynas â’r ymchwil cwestiwn. Rhestra Braun a Clarke (2006) 6 cam i wneud dadansoddiad thematig sef Cam 1 – dod yn gyfarwydd â’r data, Cam 2 – Cynhyrchu codau cychwynnol, Cam 3 – Chwilio am themâu, Cam 4 – Adolygu themâu, Cam 5 – Diffinio themâu a Cham 6 – Ysgrifennu i fyny ac yna ailadrodd os oes angen. Dengys ymchwil Braun a Clarke (2006, dyfynnwyd yn Shribe!, 2024) ei fod yn ddull penodol gan ei fod yn amlinellu camau penodol a hefyd mae’n hyblyg ar gyfer dulliau ansoddol. I ychwanegu at hyn, mae yna 3 math o ddadansoddiad thematig megis dadansoddiad thematig atgyrchol - yn seiliedig ar feddylfryd adeiladol, yr ail fath ydy dadansoddiad thematig cadarnhaol - mae ymchwilwyr yn cyfrifo mesur dibynadwyedd i wirio am gytundeb a’r math olaf o ddadansoddiad thematig ydy dadansoddiad gyda llyfr codau - yn cynnwys categorïau wedi'u diffinio ymlaen llaw. I gloi’r pwynt ar ddadansoddiad data, defnyddiwyd dull ymchwil sef cyfweliad lled-strwythuredig sydd yn casglu data ansoddol, noda Bloomberg a Volpe (2019) er mwyn sicrhau cywirdeb mewn data ansoddol, rhaid cymryd mewn ystyriaeth natur gredadwy'r data sef hygrededd, natur ddibynadwy sef cysondeb, natur gadarnhadwy er enghraifft oes modd ei gadarnhau ac yn olaf natur drosglwyddadwy oes modd gynhwyso’r data cyfoethog. Er mwyn cofnodi data'r cyfweliadau, roedd rhaid recordio. I weld y data yn glir, trawsgrifir y recordiad (gweler atodiad 5) gan godio'r data er mwyn sicrhau dibynadwyedd (Bloomberg a Vople, 2019). Awgrymir NFER (2013, t. 11) bod pwrpas codio yw cymhwyso themâu ac is-themâu i'r data gan ddilyn 3 cham penodol megis creu rhestr o bethau arbennig yn seiliedig ar yr ymchwil, mae’r rhain yn labelau cod, yr ail gam yw dewiswch label cod ac ewch trwy nodiadau cyfweliad neu recordiad yn yr achos hwn, a marciwch bob tro y mae'n digwydd, y cam olaf yw ailadrodd camau 1 a 2 gyda’r cyfweliadau arall.
Bod yn foesegol 
Bwriedir trafod ystyriaethau moesegol sy’n berthnasol i fy astudiaeth achos yn y rhan nesaf. Dywed OwenBardenHope (2015) ei fod ymchwil moesegol yn egwyddorion sy'n dweud wrthym beth yw'r ffyrdd cywir o weithredu a rhaid iddo ystyried moeseg wrth ffurfio, dylunio a chynnal eich ymchwil. Fel ymchwilydd rhaid i mi osgoi achosi niwed, trallod, anfantais a phryder i'r cyfranogwyr (OwenBardenHope, 2015). Cyn trafod ymhellach, mae'n bwysig nodi'r safleoldeb rhyngof i, yr ymchwilydd a'r cyfranogwr fel y disgyblion. Mae’r term safleoldeb yn disgrifio byd-olwg unigolyn a’r safbwynt y maent yn ei fabwysiadu ynghylch tasg ymchwil a'i chyd-destun cymdeithasol a gwleidyddol (Foote & Bartell 2011, Savin-Baden & Major, 2013 a Rowe, 2014, dyfynnwyd yn Holmes, 2020). Noda Holmes (2020) bod safleoldeb yn cael ei nodi fel arfer trwy leoli'r ymchwilydd tua thri maes: y pwnc dan sylw sef disgyblion yr ysgol, cyfranogwyr yr ymchwil, a chyd-destun a phroses yr ymchwil. I ychwanegu at hyn, o fewn y term safleoldeb mae yna ddadl fewnol ac allanol. Mantais i'r sefyllfa fewnol yw ei fod yn rhoi mynediad haws i'r diwylliant sy'n cael ei astudio a'r gallu i ofyn cwestiynau mwy ystyrlon. Fodd bynnag, anfantais yw y gallai safbwynt mewnol olygu fy mod i, yr ymchwilydd, yn ddiarwybod o duedd ac efallai ei fod yn rhy agos ac yn gyfarwydd â'r diwylliant, tra bod y sefyllfa allanol yn berson nad oes ganddo unrhyw wybodaeth flaenorol am y grŵp yr ymchwilir iddo (Holmes, 2020, t. 6). I gefnogi hyn, yr ysgol ymchwil oedd fy ysgol PAP1 felly gallaf wedi bod yn dangos tuedd (BERA, 2024) oherwydd fy mod yn adnabod yr ysgol, athrawon, disgyblion a’r gymuned. Er mwyn fod yn foesegol, a chael cydsyniad disgyblion, roedd rhaid paratoi a dosbarthu ffurflenni caniatâd gwirfoddol gwybodus rhieni (gweler atodiad 7). Dengys BERJ (2020) bod gan ymchwilwyr gyfrifoldeb i sicrhau caniatâd plant a phobl ifanc, gyda’r ddealltwriaeth y gall oedran a galluoedd cyfranogwr caniatáu i ymchwilwyr wneud penderfyniadau gwahanol, wrth gynnal penderfyniad sy'n seiliedig ar hawliau canolbwyntio ar sicrhau bod plant sy'n gallu ffurfio eu barn eu hunain yn cael y cyfle. Fodd bynnag, mewn maes astudiaethau meddygol codwyd cwestiynau ynghylch caniatâd gwybodus ynghylch y farn a yw plant yn gymwys ac yn ddeallus i roi caniatâd heb gynnwys eu rhieni (David, M et al., 2001, t. 349). Felly, mae’n bwysig ein bod ni fel ymchwilydd addysgiadol yn dilyn canllawiau moeseg BERA (2024) er mwyn cadw anhysbysrwydd, cyfrinachedd a chaniatâd. Gwneuthum hyn drwy sicrhau bod gennyf ffurflen foeseg (gweler atodiad 6) wedi'i chwblhau ar gyfer yr ysgol fel eu bod yn ymwybodol o'r ymchwil yr oeddwn am ei chynnal.
Canlyniadau / Dadansoddiad o ganlyniadau / Trafodaeth 
Trafodir canlyniadau data a chanlyniadau’r dulliau ymchwil gan gyfeirio at atodiadau a llenyddiaeth berthnasol. Dosbarthwyd holiadur i’r staff yr ysgol ymchwil (gweler atodiad 2). Cynhaliwyd 2 cyfweliad athrawon (gwlere atodiad 5) a 2 arsylwad dosbarth (gweler atodiad 3) o’r awyr agored ac entrepreneuriaeth. Yn 2021, dywedodd 67% o’r ymatebwyr i arolwg Cyfoeth Naturiol Cymru (2024) i arolwg fod treulio amser yn yr awyr agored ym myd natur yn dda i iechyd corfforol plentyn, a dywedodd 66% ei fod yn dda i’w hiechyd meddwl. Dengys atodiad 4 a’r cwestiwn olaf yr holiadur sef ‘A ydych yn credu bod gan ddysgu yn yr awyr agored fanteision hirdymor i les plant, ac os felly, beth ydynt?’ bod pob athrawes sydd wedi llenwi’r holiadur yn credu mai manteision hirdymor i les plant wrth chwarae yn yr awyr agored gan ei fod yn rhoi rhyddid i blant weithio a datblygu sgiliau diogelwch. Hefyd, noda’r holiadur fod mantais i les plant wrth fod yn yr awyr agored oherwydd ei fod yn ‘dysgu sgiliau bywyd bob dydd yn fantais iddyn nhw wrth dyfu er enghraifft cydweithio fel tîm, magu annibyniaeth, sgiliau meddwl a datrys problemau ac ati. Cefnoga Field Studies Council (2023)gan ddatgan trwy gyflwyno plant i'r heriau hyn yn yr awyr agored, mae plant yn dysgu datblygu'r sgiliau bywyd hyn gan ganiatáu iddynt fagu hyder, hunan-barch ac ymdeimlad o annibyniaeth. Canlyniad arall o’r holiadur yw athrawon yn tueddu cysylltu gweithgareddau/sesiynau awyr agored gyda’r un o’r meysydd dysgu (Llywodraeth Cymru, d.d). Dywed 1 ymateb o’r holiadur ei fod nhw’n dysgu trawsgwricwlaidd i daro pob MDaPh er enghraifft Gwyddoniaeth -plannu hadau; cylchred ddŵr, Celf Myneg - sgestio, Dyniaethau / Hanes gwaith map wrth ymgymryd â thasg helfa drysor / helfa hanes gan ddilyn cyfesurynnau, Technoleg - adeiladu ac ati’ (Gweler atodiad 4). Mae themâu trawsgwricwlaidd yn hollbwysig heddiw. Dywed Llywodraeth Cymru (2022) mae llythrennedd, rhifedd a chymhwysedd digidol yn sgiliau trawsgwricwlaidd gorfodol o fewn Cwricwlwm i Gymru, cyfrifoldeb yr holl ymarferwyr, ar draws holl feysydd y cwricwlwm, fydd datblygu a sicrhau dilyniant yn y sgiliau hyn. Er enghraifft, yn ystod PAP3 blwyddyn yma, yn fy nosbarth derbyn, gellir defnyddio’r awyr agored i gyfri gyda brigau, adeiladu gyda phren neu greu darlun gyda dail ac adnoddau o’r awyr agored. I gloi’r canlyniadau o’r holiadur, dywed cyfranogwyr yr holiadur ei fod nhw ddim yn ymgorffori’r awyr agored yn sesiynau dosbarth gyda 40% yn dweud unwaith yr wythnos (gweler atodiad 4). Gellir hyn fod oherwydd does dim hyder gan rhai athrawon i ddysgu sesiynau awyr agored. Dywed Learning through Landscapes (2023) bod dylai athrawon cymryd camau bach ac ystyried cael rhywfaint o hyfforddiant, a rhwydweithio gyda rhai athrawon awyr agored profiadol os oes diffyg hyder yn addysgu yn ddosbarth awyr agored.
Dengys atodiad 3 templed o’r ffurflen arsylwad. Yn ystod yr wythnos, llwyddwyd i arsylwi 2 dosbarth yn derbyn sesiynau awyr agored. Fel y gweler ar yr atodiad, defnyddiwyd y templed Graddfa Leuven gan roi rhif yn y bocs yn dibynnu ar ymgysylltiad y plentyn yn y sesiwn gan arsylwi'r 4 peth canlynol sef hapusrwydd y plentyn tra’n wneud y dasg, cydweithio, lles a chyfathrebu gydag eraill. Defnyddia staff o Ysgol Gynradd Maendy, graddfa leuven er mwyn lunio barn ar gyfraniad dysgwr at weithgarwch. Canfyddiadau oedd bod y sampl ar lefel isaf ar y raddfa pan yn ystod gwersi llythrennedd a mathemateg ond lefel uchaf ar y raddfa wrth gyfrannu mewn gweithgaredd hunangyfeiriedig (Llywodraeth Cymru, 2021). Dengys hyn bod er ei fod yn bwysig i gyfrannu tuag at weithgareddau llythrennedd a mathemateg yn y dosbarth, mae disgyblion yn hoff o gael y rhyddid yna o weithio’n annibynnol fel y gallent yn yr awyr agored. Dengys canlyniadau’r data o’r arsylwad (gweler atodiad 3) fod plant yn mwynhau, cymryd rhan yn y sesiwn, yn ymgysylltu gan gyfathrebu a bod Plentyn 1, Plentyn 2 a Phlentyn 3 yn hapus wrth wneud y dasg gan ei fod mynegiant wynebol nhw yn hapus. Dengys astudiaeth GOV.UK (2022) bod mwy nag wyth o bob deg o blant a phobl ifanc (85%) yn cytuno bod ym myd natur yn eu gwneud yn hapus iawn ac mae’r rhan fwyaf (96%) o blant a phobl ifanc yn treulio amser yn yr awyr agored (mewn mannau heblaw eu gardd) o leiaf unwaith yn yr wythnos ddiwethaf ac nid oedd hyn yn amrywio yn seiliedig ar ryw, ethnigrwydd nac incwm. Felly, darganfyddwyd bod yr awyr agored yn cael effaith cadarnhaol ar les disgyblion yn yr ysgol gan ei fod yn datblygu ei sgiliau er enghraifft sgiliau cydweithio, sgiliau meddwl a datrys problemau (gweler atodiad 4). I ychwanegu at hyn, gellir data olygu fod yr ysgol yn gwneud popeth y gallant er mwyn sicrhau bod dysgu disgyblion yn yr awyr agored yn eithriadol gyda lle bychan ar gyfer argymhellion a fydd yn cael ei drafod ymhellach yn y casgliad.
Casgliadau 
I gloi, prif ganfyddiadau ar yr astudiaeth achos hon yw bod ni allai cyffredinoli canlyniadau a data uchod ar draws pob ysgolion sy’n defnyddio’r awyr agored yng Nghymru ond gellir cyffredinoli i’r ysgol canhalwyd yr astudiaeth achos ynddi. Fodd bynnag, dengys data a chanlyniadau'r astudiaeth achos ei fod yn mor ddilys a dibynadwy a phosib (BERA, 2024). Noda Brookfield (2017, t. 3) fod myfyrio beirniadol, yn syml iawn, yw’r broses barhaus a bwriadol o nodi a gwirio cywirdeb a dilysrwydd ein rhagdybiaethau addysgu. I ychwanegu at hyn, Brookfield (2017, t. 61) yn mynd ymlaen i drafod bod yna 4 lens i weld ymarfer sef Lens 1: hunangofiant fel dysgwr, Lens 2: Llygaid ein plant, Lens 3: Profiadau ein cydweithwyr a Lens 4: Llenyddiaeth ddamcaniaethol. Felly, awgrymir yn fras bod yn ymarferwyr myfyriol beirniadol ac adolygu trwy’r 4 lensys yn ein gwneud yn fwy ymwybodol o ‘r ddeinameg pŵer ym mhob lleoliad ymarfer. Yr ail gasgliad yw wrth edrych ar ganlyniadau a dadansoddi’r data, mae’n amlwg bod yr awyr agored yn cael effaith cadarnhaol ar les disgyblion o bob oedran ac wedi ateb y cwestiwn ymchwil sef ‘I archwilio sut mae’r awyr agored yn cael effaith ar les y disgyblion’. Mae’n amlwg fod yr awyr agored yn broses ysbrydoledig sy'n cynnig plant, pobl ifanc ac oedolion, cyfleoedd i gyflawni, a datblygu hunanhyder trwy ddwylo profiadau dysgu mewn coetir lleol amgylcheddol (Cyfoeth Naturiol Cymru, 2015) a phrofwyd hyn wrth ddefnyddio nifer o ddulliau ymchwil gwahanol. Argymhellion ar gyfer y dyfodol i’r ysgol ymchwil yw parhau gyda’r gwaith eithriadol sydd yn cael ei chynnal er mwyn gwneud yn siŵr bod gan ddisgyblion profiadau yn yr awyr agored. Cefnoga Estyn (2024) gan ddweud bod yr ysgol ymchwil yn darparu cyfleoedd rheolaidd i ddisgyblion ddysgu, archwilio, creu a chymdeithasu yn yr awyr agored a'i fod hyn yn sicr wedi cael effaith amhrisiadwy ar eu lles a’u dysgu. Mae’r profiad yma wir wedi gwella fy nealltwriaeth o’r awyr agored a sut gallaf ddefnyddio yn ystod fy nhaith dysgu. I ychwanegu, mae hefyd wedi gwella fy arfer proffesiynol gan wella fy safonau sac o addysgeg o sicrhau’n gyson y deilliannau gorau i ddysgwyr drwy fireinio dulliau addysgu’n raddol, dylanwadu ar ddysgwyr a hybu dysgu (Llywodraeth Cymru, 2019).

